Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako gaurkotasun handiko galdera, Nafarroako administrazio publikoetan enplegu publikoan behin-behinekotasuna murrizteko premiazko neurriei buruzko abenduaren 28ko 20/2021 Legetik eratorritako egonkortze prozesuak egiteko uztailaren 1eko 19/2022 Foru Legearen 4. eta 6. artikuluei eta bosgarren xedapen gehigarriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak gaurkotasun handiko honako galdera hau aurkezten dio Legebiltzarreko Mahaiari, izapidetu dezan eta Gobernuak 2022ko urriaren 27ko Osoko Bilkuran erantzun dezan:

Joan den urriaren 17an, Lehendakaritzako, Berdintasuneko, Funtzio Publikoko eta Barneko kontseilariaren jakinarazpen bat sartu zen Parlamentuko Erregistro Orokorrean. Horren bidez, Estatuko Administrazio Orokorraren eta Nafarroako Foru Komunitatearen arteko Lankidetza Batzordeak hartutako erabakiaren berri ematen da; erabaki horren bidez, hain zuzen ere, negoziazioak hasi ziren uztailaren 1eko 19/2022 Foru Legearen 4. eta 6. artikuluen eta bosgarren xedapen gehigarriaren inguruan adierazitako desadostasunak argitze aldera. Lege horren bidez neurriak hartzen dira Nafarroako Administrazio Publikoetan egonkortze prozesuak gauzatzeko, Enplegu publikoan behin-behinekotasuna murrizteko premiazko neurriei buruzko abenduaren 28ko 20/2021 Legearen ondorioz.

Horrenbestez, honako galdera hau egiten dugu, ahoz erantzun dakion:

Nafarroako Gobernuaren ustez, foru legearen aipatutako artikuluen eta xedapen gehigarriaren edukia berez eta historikoki Nafarroarenak diren eskumenen garapena al da, eta ez al dituzte inola ere Estatuak arlo horretan lituzkeen eskumenak inbaditzen?

Iruñean, 2022ko urriaren 20an

Foru parlamentaria: Adolfo Araiz Flamarique